Απόφαση της Μεικτής Επιτροπής του ΕΟΧ

αριθ. 88/2002

της 25ης Ιουνίου 2002

για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα XV της συμφωνίας τροποποιήθηκε με την απόφαση αριθ. 6/2001 της Μεικτής Επιτροπής του ΕΟΧ, της 31ης Ιανουαρίου 2001(1).

(2) Ο κανονισμός (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση(2) πρέπει να ενσωματωθεί στη συμφωνία.

(3) Ο κανονισμός (ΕΚ) αριθ. 69/2001 της Επιτροπής, της 12ης Ιανουαρίου 2001, για την εφαρμογή των άρθρων 87 και 88 της συνθήκης στις ενισχύσεις ήσσονος σημασίας(3) πρέπει να ενσωματωθεί στη συμφωνία.

(4) Ο κανονισμός (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις(4) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το παράρτημα XV της συμφωνίας τροποποιείται ως εξής:

1. Μετά το σημείο 1γ [κανονισμός (ΕΚ) αριθ. 3094/95 του Συμβουλίου], παρεμβάλλεται το ακόλουθο σημείο:

"Ενίσχυση για επαγγελματική εκπαίδευση

1δ. 32001 R 0068: Κανονισμός (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση (ΕΕ L 10 της 13.1.2001, σ. 20).

Οι διατάξεις του κανονισμού προσαρμόζονται, για τους σκοπούς της παρούσας συμφωνίας, ως εξής:

α) Η φράση 'των άρθρων 87 και 88 της συνθήκης για την ίδρυση της Ευρωπαϊκής Κοινότητας' αντικαθίστανται από τη φράση 'των άρθρων 61 και 62 της συμφωνίας για τον ΕΟΧ'·

β) οι λέξεις 'κράτος μέλος' αντικαθίστανται από τη φράση 'κράτος μέλος της ΕΚ ή κράτος της ΕΖΕΣ', Οι λέξεις 'κράτη μέλη' αντικαθίστανται από τη φράση 'κράτη μέλος της ΕΚ ή κράτη της ΕΖΕΣ'·

γ) το άρθρο 1 τροποποιείται ως εξής: 'Ο παρών κανονισμός ισχύει για τις ενισχύσεις σε όλους τους τομείς που καλύπτονται από τα άρθρα 61 έως 64 της συμφωνίας για τον ΕΟΧ.'·

δ) στο άρθρο 2 στοιχείο α) η οι όρος '87 παράγραφος 1' αντικαθίσταται από τους όρους 'του άρθρου 61 παράγραφος 1 της συμφωνίας για τον ΕΟΧ'·

ε) στο άρθρο 2 στοιχείο ε), οι λέξεις 'ή την Κοινότητα' διαγράφονται·

στ) στο άρθρο 3, η φράση 'συμβιβάζεται με την κοινή αγορά' αντικαθίσταται από τη φράση 'συμβιβάζεται με τη λειτουργία της συμφωνίας για τον ΕΟΧ'·

ζ) στο άρθρο 3, η φράση 'του άρθρου 87 παράγραφος 3 της συνθήκης' αντικαθίσταται από τη φράση: 'του άρθρου 61 παράγραφος 3 της συμφωνίας για τον ΕΟΧ'· η φράση 'το άρθρο 88 παράγραφος 3 της συνθήκης' αντικαθίσταται από τη φράση 'το άρθρο 1 παράγραφος 3 του πρωτοκόλλου 3 της συμφωνίας Εποπτεύουσας Αρχής και Δικαστηρίου'·

η) στα άρθρα 4 παράγραφος 2 και 4 παράγραφος 3, οι φράσεις 'του άρθρου 87 παράγραφος 3 στοιχείο γ) της συνθήκης' και 'του άρθρου 87 παράγραφος 3 στοιχείο α) της συνθήκης', αντικαθίστανται από τις φράσεις 'του άρθρου 61 παράγραφος 3 στοιχείο γ) της συμφωνίας για τον ΕΟΧ' και 'του άρθρου 61 παράγραφος 3 στοιχείο α) της συμφωνίας για τον ΕΟΧ', αντίστοιχα·

θ) στο άρθρο 4 παράγραφος 6 στοιχείο β), οι λέξεις 'κοινοτικά νηολόγια' αντικαθίστανται από τις λέξεις 'νηολόγια στην περιοχή που καλύπτεται από τη συμφωνία για τον ΕΟΧ'·

ι) στο άρθρο 6 παράγραφος 2, η φράση 'κρατική ενίσχυση κατά την έννοια του άρθρου 87 παράγραφος 1 της συνθήκης ΕΚ' αντικαθίσταται από τη φράση 'κρατική ενίσχυση κατά την έννοια του άρθρου 61 παράγραφος 1 της συμφωνίας για τον ΕΟΧ'.

Ενισχύσεις ήσσονος σημασίας

1ε. 32001 R 0069: Κανονισμός (ΕΚ) αριθ. 69/2001 της Επιτροπής, της 12ης Ιανουαρίου 2001, για την εφαρμογή των άρθρων 87 και 88 της συνθήκης ΕΚ στις ενισχύσεις ήσσονος σημασίας (ΕΕ L 10 της 13.1.2001, σ. 30).

Οι διατάξεις του κανονισμού τροποποιούνται, για τους σκοπούς της παρούσας συμφωνίας, ως εξής:

α) η φράση: 'των άρθρων 87 και 88 της συνθήκης ΕΚ' αντικαθίστανται από τη φράση: 'των άρθρων 61 και 62 της συμφωνίας για τον ΕΟΧ'·

β) οι λέξεις 'κράτος μέλος' αντικαθίστανται από τη φράση 'κράτος μέλος της ΕΚ ή κράτος της ΕΖΕΣ'·οι λέξεις 'κράτη μέλη' αντικαθίστανται από τη φράση 'κράτη μέλος της ΕΚ ή κράτη της ΕΖΕΣ'·

γ) στο άρθρο 1, παράγραφος 1 η φράση 'σε όλους τους τομείς' αντικαθίσταται από τη φράση 'σε όλους τους τομείς που καλύπτονται από τα άρθρα 61 έως 64 της συμφωνίας για τον ΕΟΧ.'·

δ) το άρθρο 1 στοιχείο α) αντικαθίσταται από το ακόλουθο κείμενο:

'τον τομέα των μεταφορών και τις δραστηριότητες που σχετίζονται με την παραγωγή, την επεξεργασία ή την εμπορία προϊόντων που παρατίθενται στο προσάρτημα του παρόντος παραρτήματος και καλύπτονται από το πεδίο εφαρμογής της συμφωνίας.'·

ε) στο άρθρο 2 παράγραφος 1, οι φράσεις 'του άρθρου 87 παράγραφος 1 της συνθήκης' και 'το άρθρο 88 παράγραφος 3 της συνθήκης', αντικαθίστανται από τις φράσεις 'του άρθρου 61 παράγραφος 1 της συμφωνίας για τον ΕΟΧ' και 'το άρθρο 1 παράγραφος 3 του πρωτοκόλλου 3 της συμφωνίας Εποπτεύουσας Αρχής και Δικαστηρίου', αντίστοιχα.

Ενίσχυση σε μικρές και μεσαίες επιχειρήσεις

1στ. 32001 R 0070: Κανονισμός (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις προς μικρές και μεσαίες επιχειρήσεις (ΕΕ L 10 της 13.1.2001, σ. 33).

Οι διατάξεις του κανονισμού τροποποιούνται, για τους σκοπούς της παρούσας συμφωνίας, ως εξής:

α) η φράση 'των άρθρων 87 και 88 της συνθήκης ΕΚ' αντικαθίσταται από τη φράση 'των άρθρων 61 και 62 της συμφωνίας για τον ΕΟΧ'·

β) οι λέξεις 'κράτος μέλος' αντικαθίστανται από τη φράση 'κράτος μέλος της ΕΚ ή κράτος της ΕΖΕΣ'· οι λέξεις 'κράτη μέλη' αντικαθίστανται από τη φράση 'κράτη μέλος της ΕΚ ή κράτη της ΕΖΕΣ'·

γ) ο όρος 'Επιτροπή' αντικαθίσταται από τη φράση 'αρμόδια εποπτεύουσα αρχή όπως ορίζεται στο άρθρο 62 της συμφωνίας για τον ΕΟΧ'·

δ) η φράση 'άρθρο 87 παράγραφος 1 της συνθήκης' αντικαθίστανται από τη φράση 'άρθρο 61 παράγραφος 1 της συμφωνίας για τον ΕΟΧ'·

ε) η φράση 'άρθρο 88 παράγραφος 3' αντικαθίσταται από τη φράση 'άρθρο 1 παράγραφος 3 του πρωτοκόλλου 3 της συμφωνίας Εποπτεύουσας Αρχής και Δικαστηρίου'·

στ) (στ)στο άρθρο 1 παράγραφος 1, η φράση 'κοινοτικών κανονισμών ή οδηγιών που έχουν θεσπιστεί δυνάμει της συνθήκης ΕΚ' αντικαθίσταται από τη φράση 'κανόνων που έχουν θεσπιστεί δυνάμει της συμφωνίας για τον ΕΟΧ'. Οι λέξεις 'όλων των κλάδων' αντικαθίστανται από τη φράση 'όλων των κλάδων που καλύπτονται από τα άρθρα 61 έως 64 της συμφωνίας για τον ΕΟΧ'·

ζ) το άρθρο 1 παράγραφος 2 στοιχείο α) αντικαθίσταται από το ακόλουθο κείμενο:

'σε δραστηριότητες οι οποίες σχετίζονται με την παραγωγή, τη μεταποίηση ή την εμπορία των προϊόντων που παρατίθενται στο προσάρτημα του παρόντος παραρτήματος και καλύπτονται από το πεδίο εφαρμογής της συμφωνίας.'·

η) στα άρθρα 3 και 5, οι φράσεις 'συμβιβάζεται με την κοινή αγορά' και 'συμβιβάζονται με την κοινή αγορά' αντικαθίστανται από τις φράσεις 'συμβιβάζεται με τη λειτουργία της συμφωνίας για τον ΕΟΧ' και 'συμβιβάζονται με τη λειτουργία της συμφωνίας για τον ΕΟΧ' αντίστοιχα·

θ) στο άρθρο 4 παράγραφος 3, η φράση 'άρθρο 87 παράγραφος 3 στοιχείο γ)' αντικαθίσταται από τη φράση 'άρθρο 61 παράγραφος 3 στοιχείο γ)' της συμφωνίας για τον ΕΟΧ· η φράση 'άρθρο 87 παράγραφος 3 στοιχείο α)' αντικαθίσταται από τη φράση: 'άρθρο 61 παράγραφος 3 στοιχείο α) της συμφωνίας για τον ΕΟΧ'."

2. Στο τέλος του παραρτήματος XV προστίθενται τα ακόλουθα:

"Προσάρτημα

Κατάλογος προϊόντων που αναφέρονται στο σημείο 1ε στοιχείο δ) και στο σημείο 1στ στοιχείο ζ) του παραρτήματος XV

>ΘΕΣΗ ΠΙΝΑΚΑ>"

Άρθρο 2

Τα κείμενα των κανονισμών (ΕΚ) αριθ. 68/2001, (ΕΚ) αριθ. 69/2001 και (ΕΚ) αριθ. 70/2001 στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 26 Ιουνίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 25 Ιουνίου 2002.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 66 της 8.3.2001, σ. 48.

(2) ΕΕ L 10 της 13.1.2001, σ. 20.

(3) ΕΕ L 10 της 13.1.2001, σ. 30.

(4) ΕΕ L 10 της 13.1.2001, σ. 33.

(5) Έχουν αναφερθεί συνταγματικές απαιτήσεις.